Štúdio 12 vyhlasuje 13. ročník výzvy

# **MLIEČNE ZUBY 2021**

**Štúdio 12 hľadá na sezónu 2021/2022 projekty začínajúcich tvorivých tímov na tému IZOLÁCIA.**

***Ako sme sa vyrovnali s pandémiou?***

***Čo všetko sa zmenilo v našich privátnych i verejných životoch?***

***Aké pozitívne a negatívne dôsledky malo toto obdobie na vzťahy, prácu,... celkovo spoločnosť?***

**Čo by mal projekt obsahovať?**

* Základnú ideu a koncept, aby bolo zrejmé, akým spôsobom chcete pristupovať k téme IZOLÁCIA
* Tvorivý tím – minimálne meno režiséra/režisérky, dramaturga/dramaturgičky, prípadne autora/autorky
* Vyplnenú prihlášku

**Čo sú Mliečne zuby?**

Mliečne zuby sú experimentálnym laboratóriom súčasnej drámy Štúdia 12. Ambíciou iniciatívy je podporovať vznik a realizáciu pôvodných autorských projektov bez žánrových obmedzení, reagujúcich na súčasné témy. Cieľom je vytvoriť priestor a primerané podmienky začínajúcim mladým tvorcom pre ich prvé inscenačné pokusy v profesionálnom divadle.

**Vyberieme DVA projekty, ktoré získajú:**

* zázemie na skúšanie a realizáciu projektu v priestore Štúdia 12
* jednorazový finančný príspevok vo výške 750 € na výrobu scény a kostýmov
* technické zabezpečenie inscenácie
* režijno-dramaturgické konzultácie
* premiéru a garanciu minimálne piatich repríz v rámci pravidelného mesačného programu Štúdia 12
* propagáciu projektu

Vybrané tímy postúpia do užšieho výberu na ústny pohovor, ktorý rozhodne o dvoch vybraných projektoch.

**Uzávierka prihlášok je 31. mája 2021.**

**Informácie a zasielanie prihlášok:** lenka.cepkova@theatre.sk (PREDMET E-MAILU: Mliečny zub 2021)

Výsledky zverejníme v júni 2021.